Udtrykket '''Planck-skalaen''' refererer til værdier af rum, tid, energi og andre fysiske størrelser, i samme størrelsesorden som de tilsvarende Planck-enheder. Dette område kan være karakteriseret af [[Energi|energier]] på omkring 10<sup>19</sup> GeV, [[Tid|tidsintervaller]] på omkring 10<sup>-43</sup> s og [[Længde|længder]] på omkring 10<sup>-35</sup> m (tilnærmelsesvist svarende til henholdsvis energiækvivalenten af Planck-massen, Planck-tiden og Planck-længden). På Planck-skalaen forventes forudsigelserne af [[standardmodellen]], [[Kvantefeltteori|kvantefeltteorien]] og den [[Generel relativitetsteori|generelle relativitetsteori]] ikke at gælde, og tyngdekraftens kvanteeffekter forventes at dominere. Det mest velkendte eksempel er forholdene i de første 10<sup>-43</sup> sekunder af vores univers efter [[Big Bang]] for cirka 13,8 milliarder år siden.
Fysik Videnskab